《鹧鸪天·题画丐丐画图》
清代·况周颐

惨绿韶年付酒杯。江关萧瑟庾郎才。无声诗笔凭谁识，只合髯苏作伴来。
腰带缓，鬓霜催。吹箫我亦老风埃。劝君莫唱莲花落，水逝风飘太可哀。

作者简介：况周颐（1859～1926）晚清官员、词人。原名周仪，因避宣统帝溥仪讳，改名周颐。字夔笙，一字揆孙，别号玉梅词人、玉梅词隐，晚号蕙风词隐，人称况古，况古人，室名兰云梦楼，西庐等。广西临桂（今桂林）人，原籍湖南宝庆。光绪五年举人，曾官内阁中书，后入张之洞、端方幕府。一生致力于词，凡五十年，尤精于词论。与王鹏运、朱孝臧、郑文焯合称“清末四大家”。著有《蕙风词》、《蕙风词话》。